इनके पास 17 हजार करोड़ रुपए की संपत्ति, फोटोग्राफी और फिल्में देखना है पसंद
Anand Mahindra's Birthday  Special Story; Photography and Film Interests on his 68th Birthday भारत के टॉप उद्योगपतियों में शुमार आनंद महिंद्रा आज 68 साल के हो गए हैं। ऑटोमोबाइल इंडस्ट्री हो या फिर सॉफ्टवेयर कंपनी आज महिंद्रा ग्रुप का कारोबार
भारत के टॉप उद्योगपतियों में शुमार आनंद महिंद्रा आज 68 साल के हो गए हैं। ऑटोमोबाइल इंडस्ट्री हो या फिर सॉफ्टवेयर कंपनी आज महिंद्रा ग्रुप का कारोबार 100 से ज्यादा देशों में फैल चुका है। आनंद महिंद्रा वर्तमान में महिंद्रा ग्रुप के चेयरमैन हैं। महिंद्रा ग्रुप में 137 कंपनियां हैं।
आनंद महिंद्रा के पास 17 हजार करोड़ रुपए की संपत्ति
महिंद्रा ग्रुप के मौजूदा चेयरमैन आनंद महिंद्रा का कारोबार ऑटो, सूचना प्रौद्योगिकी से लेकर रियल एस्टेट तक फैला हुआ है। महिंद्रा ग्रुप कुल 22 उद्योग को संचालित करता है। फोर्ब्स के अनुसार, आनंद महिंद्रा की कुल संपत्ति 2.1 अरब डॉलर, यानी करीब 17 हजार करोड़ रुपए है। फोर्ब्स की अरबपतियों की लिस्ट में आनंद महिंद्रा 1460 नंबर पर हैं।
1997 में महिंद्रा ग्रुप के MD बने
आनंद महिंद्रा 1997 में ग्रुप के MD बने थे। हार्वर्ड बिजनेस स्कूल से ग्रेजुएशन की पढ़ाई करने वाले आनंद ने शायद तभी जान लिया था कि नए बिजनेस में उतरे बगैर ग्रुप को नई ऊंचाइयों पर ले जाना मुमकिन नहीं है। देश में बिजनेस के बदलते माहौल को भांपते हुए आनंद महिंद्रा ने ऑटो इंडस्ट्री पर फोकस किया।
उन्होंने इस प्रोजेक्ट पर काम कर चुके अपने इंजीनियर्स को भारतीय बाजार के लिए मल्टी यूटिलिटी व्हीकल (MUV) का कॉन्सेप्ट तैयार करने का काम सौंपा। उनकी यह कोशिश कामयाब रही। महिंद्रा ने 2002 में भारतीय बाजार में स्कॉर्पियो नाम से अपनी पहली MUV पेश की। यह पूरी तरह से भारत में विकसित गाड़ी थी। स्कॉर्पियो की कामयाबी के बाद आनंद ने कभी पीछे मुड़कर नहीं देखा।
सफल होने के लिए विनम्र होना जरूरी
MIT में ग्रेजुएशन सेरेमनी के दौरान आनंद महिंद्रा ने कहा था कि अगर आप बिजनेस में ही नहीं, जीवन में भी सफल होना चाहते हैं, तो ह्यूमिलिटी (विनम्रता) पहली शर्त है। अगर आप विनम्र नहीं हैं, तो सबसे पहले आप सुनना बंद कर देते हैं। सुनना बंद कर देंगे तो आप सीखना बंद कर देंगे। दुनिया बेहद तेज और उठापटक वाली है। आप सब कुछ नहीं जान सकते।